Bekendelser fra en førstegangsfar: Manual søges - og en anbefaling
Det er ingen hemmelighed, at jeg venter mit første barn til september. Forhåbentlig er det heller ingen hemmelighed, at faren til barnet er Bankmanden, som jeg efterhånden har dannet par med i et par år. Det er også Bankmandens første barn, og dermed også første gang han oplever en gravid kvinde på nært hold.
Han har ad flere omgange søgt en manual til, hvordan han skal forholde sig til og ikke mindst håndtere den hormonbombe af en kvinde, som netop nu huserer i hans liv. Desværre uden held – også måske alligevel ikke. Cliffhanger …
Bankmanden er typen, der altid læser manualen, inden han begynder at samle et IKEA møbel. Han er typen, der altid læser opskriften, inden han kaster sig udi nye kulinariske madeventyr. Derfor har han også haft brug for og søgt en manual til det gravide kvindemenneske, han gennem de seneste måneder har levet sammen med. Han har desværre ikke haft det store held med sin søgning. Den manglende manual har medført, at han til tider har haft svært ved at forstå min lettere irrationelle opførelse samtidig med at han har haft svært ved at forholde sig til den udvikling jeg, som gravid, gennemgår.
Han har været i følelsernes vold. Ikke sine egne, men i mine. Det har gjort han forvirret, utålmodig og frustreret, men det har også efterladt ham med følelsen af at være utilstrækkelig som kæreste, kommende far og mand. Gruen for ikke at slå til har fyldt en del. Ikke hos mig, men hos ham.
Mine til tider voldsomme irrationelle udsving, som naturligvis udelukkende skyldes hormonelle graviditets forstyrelser (ironi kan forekomme), har ikke gjort Bankmandens behov for en manual mindre. Det sammen gælder behovet for en manual til at forstå og ikke mindst håndtere hans nye rolle som støttende partner og far.
Bankmanden har virkelig søgt efter svar, der kunne mindske følelsen af at være forvirret og utilstrække – uden held, men så faldt jeg over bogen: Jag ska bli Pappa. Den har intet mindre end revolutioneret Bankmandens syn på min graviditet samtidig med at den har givet mig indsigt i, hvordan det er både at være førstegangsmor- og far.
Bogen har givet Bankmanden indsigt i de forskellige stadier af en graviditet, den har givet ham konkrete redskaber til at håndtere lettere irrationelle gravide kvinder – aka mig. Den har givet han den forståelse han behøver for at være i graviditeten, hvilket har gjort det lettere for os begge at være i denne til tider altomfavnende graviditet.
Bonus: Bankmanden har nu forstået, at jeg ikke længere bruger graviditeten, som påskud til at få massage i tide og utide. Så nu er der massage flere gange om ugen – hvem kan klage over det?
Bogen er desværre ikke oversat til dansk, men hvis man ikke har de store forbehold overfor det svenske sprog, kan den fås her. Jeg kan kun anbefale at man læse den – eller særligt at faderen til éns kommende barn læser den. Den vil måske ikke revolutionere jeres graviditet, men det vil lette forståelsen …